jkorsvik/nowiki_second_scrape_merged huggingface dataset:
When Life Gives You Lemons, You Paint That Shit Gold

When Life Gives You Lemons, You Paint That Shit Gold er Atmospheres femte studioalbum, utgitt 22. april 2008 på Rhymesayers Entertainment.


== Sporliste ==
«Like the Rest of Us» – 3:20
«Puppets» – 3:41
«The Skinny» – 3:36
«Dreamer» – 4:04
«Shoulda Known» – 3:06
«You» – 3:14
«Painting» – 3:00
«Your Glasshouse» – 3:58
«Yesterday» – 3:23
«Guarantees» – 4:32
«Me» – 3:40
«Wild Wild Horses» – 4:14
«Can't Break» – 3:33
«The Waitress» – 3:00
«In Her Music Box» – 4:20


== Eksterne lenker ==
(en) When Life Gives You Lemons på Discogs 
(en) When Life Gives You Lemons på MusicBrainz 
(en) When Life Gives You Lemons på Spotify 
(en) When Life Gives You Lemons på AllMusic 
Rhymesayers Entertainment
Amazon
Daniel Juslenius

Daniel Juslenius (født 1676 i Virmo, død 1752 i Skara) var en finsk luthersk biskop og forfatter. Han er kjent for å ha gitt ut den første større ordbok på finsk i 1745. 
Fra han var i tenårene tok han flere former for utdannelse. Han begynte på en læreanstalt i Åbo. I en tid var han også med og seilte på brorens skute. I 1700 utgav han et verk som tok for seg lokalhistorie. Siden ble han kjent for sine historiske beretninger om finnene.


== Referanser ==


== Kilder ==
«Daniel Juslenius». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4474-1416928957080.
Svart kuhliål

Svart kuhliål er en art i gruppen smerlinger.
Det er en liten, avlang fisk som er beslektet med kuhliål.
Den blir ca. 5,9 cm lang.
Den finnes i Bangladesh, Burma og India, hvor den lever i sakteflytende elver med sandbunn.


== Eksterne lenker ==
(en) Svart kuhliål – oversikt og omtale av artene i WORMS-databasen 
(en) Svart kuhliål i Encyclopedia of Life 
(en) Svart kuhliål i Global Biodiversity Information Facility 
(en) Svart kuhliål hos FishBase 
(en) Svart kuhliål hos ITIS 
(en) Svart kuhliål hos NCBI 
(en) Kategori:Pangio pangia – bilder, video eller lyd på Wikimedia Commons 
Pangio pangia – detaljert informasjon på Wikispecies 
(no) Svart Kuhliiål - akvaforum.no
(en) Pangio pangia (Hamilton, 1822) - FishBase
Etterstad videregående skole

Etterstad videregående skole er en videregående skole på Etterstad i bydel Gamle Oslo i Oslo. Skolen ble etablert som Christiania maritime skole i 1890, da beliggende på Grünerløkka. Skolen fikk senere navnet Oslo maskinistskole, før den ble Oslo teknisk-maritime skole (OTMS) i 1957. 1. januar 2001 ble Oslo kokk- og stuertskole (OKSS) slått sammen med OTMS, og den nye skolen fikk da dagens navn, Etterstad videregående skole. 
Dagens bygninger er tegnet av Frithjof Stoud Platou og oppført i 1964. Skolen fikk i 2004 et tilbygg med blant annet et nytt bibliotek. Skolen fikk også rehabilitering av de gamle lokalene i 2007. 
Skolen tilbyr programfagene elektrofag, restaurant- og matfag, service og samferdsel og teknikk og industriell produksjon. Skolen har lang historie med tilbud innen de maritime og tekniske fagene, samt restaurant- og matfag. Skolen driver restauranten «Neptun» og en delikatessebutikk, «Skolens delikatesseutsalg», i Biskop Jens Nielssøns gate 10, ved krysset til Etterstadsletta og en rundkjøring som leder til Strømsveien. Det første OBOS borettslaget Etterstad 1 ligger like over gaten, Etterstadsletta. Det er kort avstand til Helsfyr stasjon.
Fra 2014 fikk skolen en avdeling på Sogn, i verkstedsbygget til nedlagte Sogn videregående skole under navnet Etterstad videregående skole, avdeling Ullevål.


== Oslo kokk- og stuertskole ==
Oslo kokk- og stuertskole (OKSS) ble etablert i 1957, og slått sammen med OTMS til Etterstad vgs i 2001.


== Rektorer ==
Bjarne Asgrimplass (2002-2018 til Stovner videregående skole)
Elin Stavrum (2018- fra Persbråten videregående skole)


== Eksterne lenker ==
Skolens nettsider
Pangio

Pangio er en gruppe smerlinger. I eldre litteratur går gruppen under navnet Acanthophthalmus.
De er små ferskvannsfisker med en ormeformet kropp. De fleste artene er utbredt i Indokina og på Sundaøyene vest for Wallacelinjen, men det er også fire arter i India.Den mest kjente arten er kuhliål, som er en populær akvariefisk. Det er imidlertid flere av Pangio-artene som selges under dette navnet.


== Arter ==
Det er nå 32 anerkjente arter i slekten:

Kuhliål (Pangio kuhlii)
Svart kuhliål (Pangio pangia)
Pangio agma
Pangio alcoides
Pangio alternans
Pangio ammophila
Pangio anguillaris
Pangio apoda
Pangio atactos
Pangio bitaimac
Pangio cuneovirgata
Pangio doriae
Pangio elongata
Pangio filinaris
Pangio fusca
Pangio goaensis
Pangio incognito
Pangio lidi
Pangio longimanus
Pangio lumbriciformis
Pangio malayana
Pangio mariarum
Pangio muraeniformis
Pangio myersi
Pangio oblonga
Pangio piperata
Pangio pulla
Pangio robiginosa
Pangio semicincta
Pangio shelfordii
Pangio signicauda
Pangio superba


== Referanser ==


== Eksterne lenker ==
(en) Pangio – oversikt og omtale av artene i WORMS-databasen 
(en) Pangio i Encyclopedia of Life 
(en) Pangio i Global Biodiversity Information Facility 
(en) Pangio hos ITIS 
(en) Pangio hos NCBI 
(en) Kategori:Pangio – bilder, video eller lyd på Wikimedia Commons 
Pangio – detaljert informasjon på Wikispecies 
«Pangio». FishBase. 
Four new kuhli loaches described - Practical Fishkeeping
Geoffrey Kirk

Geoffrey Stephen Kirk (født 3. desember 1921, død 10. mars 2003) var en britisk klassiske filolog og er kjent for sine bøker om antikkens greske litteratur og mytologi.
Kirk ble utdannet ved Rossall School i Lancashire og ved Clare College ved University of Cambridge. Hans tid ved Cambridge ble avbrutt av militærtjeneste i Royal Navy ved utbruddet av den andre verdenskrig, en god del av tiden tjenestegjorde han i Egeerhavet, noe som førte til en militær dekorasjon, DSC. Han kom tilbake til universitet og tok eksamen i 1946.
Han fikk en forskningsposisjon ved Trinity Hall i Cambridge og ble senere foreleser og fikk den akademiske posisjonen som «reader», en posisjon under professor. I 1974 ble han den 35. regius professor i gresk, et av de eldste og mest prestisjetunge professorat ved Cambridge. Han gikk av for pensjon i 1982.


== Utvalgte verker ==
Heraclitus, The Cosmic Fragments (1954)
The Presocratic Philosophers: A Critical History with a Selection of Texts (1957), sammen med J. E. Raven; en revidert 2. ugave ble utgitt i 1983 med hjelp fra Malcolm Schofield.
The Songs of Homer (1962), senere redigert som Homer and the Epic (1965)
The Language and Background of Homer – Some Recent Studies and Controversies (1964), redaktør
Myth: Its Meaning and Functions in Ancient and Other Cultures (1970)
Homer and the Oral Tradition (1976)
Archilochos (1977), sammen med Michael Ayrton
The Nature of Greek Myths (1980)
The Iliad: A Commentary (1990-3) seks bind, redaktør


== Referanser ==


== Eksterne lenker ==
Minneord  i avisen The Guardian
Golma

Golma er en øy i Aure kommune i Møre og Romsdal. Øyen ligger helt vest i kommunen, den har broforbindelse til øyen Tustna. I mellom Tustna og Golma ligger Kråksundet, innerst i sundet holder Kråksundet notnaust og sjøbruksmuseum til. Over Talgsjøen i sørvest ligger Nordlandsøya i Kristiansund kommune.Golma var en del av tidligere Tustna kommune, ble en del av nye Aure kommune etter sammenslåingen 1. januar 2006.
Den lokale uttalen for Golma er /"gåłmå/, dativ /"gåłmåinn/ el. /"gåłmainn/.


== Referanser ==
Østre Halsen

Østre Halsen er et tettsted i Larvik kommune i Vestfold. Østre Halsen ligger på østsiden av Numedalslågens utløp i Larviksfjorden. Fram til kommunesammenslåingen 1. januar 1988 lå Østre Halsen i Tjølling kommune.
Den kjente hvalfangeren, sydhavsfareren og oppdageren Carl Anton Larsen, ble født på Østre Halsen. Han har fått en egen gate på Østre Halsen oppkalt etter seg, C A Larsens vei. Bokseren Magnus Larsen kom også fra Østre Halsen. Østre Halsen har egen kirke (Østre Halsen kirke) og barneskole (Østre Halsen skole). Metodistkirkens Wesley kapell ble revet. 


== Historie ==

I 1630 anla Ove Gjedde Halsen hovedgård på en grunn som var utskilt fra Gloppe (antageligvis på Kirkeløkka). Så tidlig som i 1661 ble det sagt at gårdshusene hadde falt sammen, ettersom mennesker ikke hadde bodd der på flere år, kun en husmann i ei hytte. De første ti, tolv husene ble bygget mellom 1670 og 1700. Rundt 1860 startet skipsbyggingen for alvor i Hølen og folketallet økte.


== Institusjoner ==


== Østre Halsen bygningskommune ==
Østre Halsen bygningskommune ble opprettet ved kongelig resolusjon 12. august 1870. Egentlig hørte bare tettbegyggelsen inn under bygningskommunen. I 1875 ble den utvidet med samme grenser som Østre Halsens Fattigdistrikt. I 1946 kom det til en ytterligere utvidelse. Huseierne valgte representanter til bygningskommuestyret bestående av fem personer. De valgte deretter sin formann (ordføreren i bygningskommunestyret). Bygningskommunen ble opphevet 1. oktober 1960.


== Ordførere i Østre Halsen bygningskommune ==


== Flyfoto fra 1960 ==
Galleriet viser Widerøes flyfoto av Østre Halsen like øst for Numedalslågen og Larvik sentrum. Bildene er tatt sommeren 1960.

		
		
		
		
		
		
		
		
		
		
		
		
		
		
		


== Kilder ==
Krohn-Holm, Jan W.: Tjølling bygdebok bind III Gårder og slekter, s. 1106-1111
Bjørn-Inge Larsen

Bjørn-Inge Larsen (født 28. februar 1961) er en norsk lege og statstjenestemann. I fra 2013 til 2021 var han departementsråd i Helse- og omsorgsdepartementet. Han var helsedirektør (direktør for Sosial- og helsedirektoratet og siden for Helsedirektoratet) i perioden 2001–2012. Larsen satt i Verdens helseorganisasjons globale styre fra 2010 til 2013. 


== Biografi ==
Larsen er utdannet cand.med. ved Universitetet i Oslo fra 1986. I tillegg er han bedriftsøkonom fra Handelshøyskolen BI og har to mastergrader (i økonomi og samfunnsmedisin) fra University of California, Berkeley.
Larsen har lang erfaring i helseforvaltningen, blant annet som spesiallege i Helsedirektoratet fra 1988 til 1989, assisterende fylkeslege i Buskerud fra 1990 til 1993, fylkeslege i Finnmark fra 1994 til 1997, fylkeslege i Vestfold fra 1997 til 2000 og assisterende direktør i Helsetilsynet fra 2000 til 2001.I perioden 2001–2012 var han direktør for Sosial- og helsedirektoratet og fra 2008 for Helsedirektoratet med arbeidstittel helsedirektør. Han ledet Nasjonalt råd for kvalitet og prioritering i helsetjenesten, Pandemikomiteen (mot influensa), Pasientsikkerhetskampanjen og Helseberedskapsrådet.Internasjonalt har Larsen engasjert seg i arbeidet i Verdens helseorganisasjon og hadde styreverv i perioden 2010-2013. I 2014 ble Larsen leder for helsekomiteen i Organisasjonen for økonomisk samarbeid og utvikling  (OECD).Han er gift med Oona Dunlop.


== Referanser ==
Toufic

Toufic (arabisk: توفيق DIN: Taufīq) er et arabisk mannsnavn. Det er utledet fra roten w-f-q (و-ف-ق), som betyr enighet eller forsoning, og er også brukt som etternavn.
Navnet har blitt transkribert på en rekke måter til det latinske alfabet, inkludert Toufik, Toufick, Tofik, Tofic, Tofick, Tovik, Tovic, Tovick, Touvik, Toviq, Tufic, Tufik, Tufick, Tuvik, Tuvic, Tuvick, Tuviq, Taufic, Taufik, Taufick , Tawfiq, Tawfik, Tawfic, Tawfick, Tewfik og Tefik.
Tilsvarende navn finnes på tyrkisk (Tevfik), albansk (Teufik) og hebraisk (תוביק: Tovik eller Tuvik). Navnet er også beslektet med greske Tobias (Τοβίας).


== Personer navngitt Toufic eller variantene ==
Toufik Benedictus "Benny" Hinn
Joseph Toufik Merhi
Walid Toufic
Tufi Duek
Toufik Zerara
Jalal Toufic
Toufic Farroukh
L’Emir Mageed Toufic Arslan
Tefik Osmani
Tawfiq Canaan
Tovik Liberman
Tuvik Beker
Todor Zjivkov

Todor Hristov Zjivkov (bulgarsk: Toдор Xpиcтoв Живков; født 7. september 1911 i Pravets, død 5. august 1998 i Sofia, Bulgaria, av lungebetennelse) var en bulgarsk politiker. Han var førstesekretær i Bulgarias kommunistiske parti i 35 år mellom 1954 og 1989, noe som gjorde ham til en av de lengst sittende statslederne i Østblokken.


== Liv og virke ==


=== Bakgrunn ===
Zhivkov ble født i den bulgarske landsbyen Pravets, inn i en fattig bondefamilie. I 1928 ble han med i den bulgarske Nasjonale ungdomsunion (BSNM), en organisasjon som var nært knyttet til den bulgarske arbeiderparti (BRP) – senere det bulgarske kommunistpartiet (BKP).  


=== Politiker ===
I 1932 sluttet han seg til BRP og  tjenestegjorde senere som sekretær for diverse politiske komiteer og for fylkesnemnda i Sofia. Selv om kommunistpartiet BRP ble forbudt ved lov sammen med alle andre politiske partier etter opprøret 19. mai 1934, fortsatte flere av vararepresentantene og deres støttespillere, deriblant Zhivkov å holde taler og kommunistiske møter. 
Under den andre verdenskrig deltok Todor Zhivkov i motstandskampen for Bulgaria mot det nasjonalsosialistiske Tyskland. I 1943 var han involvert i organiseringen av en  partisan-avdeling i og rundt hans fødested, og han ble utnevnt til nestkommanderende i partisanenes operasjoner i Sofia og området rundt i løpet av sommeren 1944. Etter 9. september 1944 ble Zhivkov leder for politiet i Sofia, og han var medlem av Narodna Militsiya (People's milits). 
Han ble valgt inn i sentralkomiteen til det bulgarske kommunistpartiet som kandidat-medlem i 1945 og som fullt medlem i 1948. 
Han ble landets president fra 1971 til 1989. Zhivkov ble utnevnt til Helt av Sovjetunionen i 1977. En heroisk statue av ham ble reist på hans fødested, men Zjuivkov fikk den behørig tatt ned igjen for å hindre at en personlig kult ble voksende rundt ham. Statuen ble gjenreist igjen etter hans død.
I 1992 ble han dømt for underslag av statlige midler og dømt til syv års fengsel. På grunn av alderdom og skrøpelig helse, fikk han lov til å sitte hans periode i husarrest. Han ble til slutt frikjent av den bulgarske høyesterett i 1996. 
Zhivkov beholdt sin interesse i politikk og offentlige anliggender frem til sin død i august 1998, i en alder av 86 år. Etter hans død ble alle tiltalepunkter mot ham henlagt. 


== Referanser ==
Økotoksikologi

Økotoksikologi er vitenskapen om hvordan fremmedstoffer og miljøgifter spres i og påvirker naturen. 
Faget er i skjæringspunktet mellom økologi og toksikologi. 


== Eksterne lenker ==
Artikler om miljøgifter på Forskning.no
Forskningspublikasjoner i NORA om økotoksikologi
Fritz Eisenöe

Fritz Eisenöe var en dansk turner som deltok under de olympiske leker 1920 i Antwerpen.
Marcussen ble olympisk mester i turn under sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen. 


== OL-medaljer ==
1920  Antwerpen -  Gull i turn, lagkonkurranse fritt system  Danmark


== Eksterne lenker ==
IOCs lagoversikt over det danske laget i 1920
Henri Moissan

Ferdinand Frederick Henri Moissan (født 28. september 1852 i Paris, død 20. februar 1907 samme sted) var en fransk kjemiker som i 1906 ble tildelt Nobelprisen i kjemi for sitt arbeid med å isolere fluor fra dets sammensetninger.
Selv om man visste at fluor eksisterte, hadde tidligere forsøk på å isolere fluor mislyktes, og forsøket hadde til og med forårsaket dødsfall.


== Priser og utmerkelser (utvalg) ==
1896 – Davymedaljen


== Referanser ==


== Eksterne lenker ==
(en) Nobelprisen i  kjemi 1906 hos Nobelprize.org
(en) Henri Moissan hos Nobelprize.org i forbindelse med tildelingen av Nobelprisen i kjemi 1906
Edsger Dijkstra

Edsger Wybe Dijkstra (født 11. mai 1930 i Rotterdam i Nederland, død 6. august 2002 i Nuenen) var en nederlandsk fysiker og informatiker. Han var med på å grunnlegge informatikk som vitenskap.


== Liv og virke ==


=== Bakgrunn ===
I 1945 begynte Edsger Dijkstra på Universitetet i Leiden, der han studerte teoretisk fysikk. Sommeren 1951 lærte han seg programmering på et sommerkurs. Han begynte å arbeide deltid for Det matematiske senter i Amsterdam i mars 1952, noe som gjorde ham enda mer interessert i programmering. Edsger tok sin grad i fysikk så raskt som mulig, og konsentrerte seg deretter om programmeringen.


=== Karriere ===
I 1973 fikk Edsger Dijkstra en forskerstilling ved Burroughs Corporation i USA. Han mottok Turingprisen i 1972. Han flyttet til Austin i Texas i 1984. Samme år fikk han en stilling på universitetet i Austin i informatikkavdelingen. Denne stillingen beholdt han inntil han gikk av med pensjon i 2000.


==== Vitenskapelige resultater ====
I 1956 utarbeidet Edsger Dijkstra en algoritme for å finne korteste veier fra et utgangspunkt til alle andre knutepunkter i en retningsbestemt graf. Algoritmen er kjent som Dijkstras algoritme. I 1960-årene begynte han å bruke ideen om gjensidig utelukkelse i kommunikasjonen mellom en datamaskin og dens tastatur. Denne teknikken er brukt i stort sett alle CPUer og RAM-moduler, siden IBM begynte å bruke den i 1964.
Senere formulerte og løste han problemet med de spisende filosofer, som viser hva som skjer når mange programmer skal dele få ressurser. Han var videre med på å designe programmeringsspråket ALGOL, som var et av de første høynivåprogrammeringsspråkene.
Edsger Dijkstras mest kjente uttalelse er tittelen på artikkelen «Go To Statement Considered Harmful» («Go To-instruksjoner betraktes som skadelig»). Dijkstras budskap var at det er vanskelig å beholde oversikten i programmer som bruker kommandoer av typen «gå til sted-i-programmet», og det er dermed større risiko for at de inneholder feil.
Gjennom hele sin karriere som forsker produserte Dijkstra nummererte notater om sine ideer og resultater. Disse er senere blitt kjent som EWD-dokumenter. Notatene ble distribuert som fotokopier, og kopier av kopier, som en type vitenskapelige kjedebrev.


== Kjente sitater ==
«En test kan påvise tilstedeværelsen av feil i et program; aldri deres fravær.»
«Å spørre om en datamaskin kan tenke er som å spørre om ubåter kan svømme.»
«Informatikk handler ikke mer om datamaskiner enn astronomi handler om teleskoper.»


== Referanser ==


== Eksterne lenker ==
Biografi Arkivert 15. mars 2005 hos Wayback Machine.
EWD-arkivet
Kaspar Capparoni

Kaspar Capparoni (født 1. august 1964 i Roma) er en italiensk TV- og filmskuespiller. Han spiller rollen som «Lorenzo Fabbri» i TV-serien Rex.


== Eksterne lenker ==
Offisielt nettsted 
(en) Kaspar Capparoni – kategori av bilder, video eller lyd på Commons 
(en) Kaspar Capparoni – galleri av bilder, video eller lyd på Commons 
(en) Kaspar Capparoni på Internet Movie Database 
(fr) Kaspar Capparoni på Allociné 
(en) Kaspar Capparoni hos The Movie Database
Amélie Nothomb

Amélie Nothomb (egentlig Fabienne Claire, født 9. juli 1966 i Etterbeek) er en franskspråklig belgisk forfatter.
Siden debuten i 1992 har Nothomb utgitt en roman per år, men har også skrevet dramatikk og noveller, samt sangtekster for den franske sangeren Robert. Hun har mottatt Académie françaises store romanpris (Grand prix du roman de l'Académie française) for Stupeur et Tremblement.
Mange av Nothombs bøker basert på dialoger med to eller tre personer i fokus. En annen stor del av produksjonen er selvbiografiske romaner, hvorav flere beskriver hennes barndom som datter av en belgisk diplomat i Asia.
Én av hennes er bøker er oversatt til norsk, Antéchrista (norsk tittel Antichrista).
Nothomb fikk i 2015 den adelige tittelen baronesse. Tittelen er ikke arvelig. Hun hadde før hun ble baronesse tittelen jonkvrouw.


== Bibliografi ==
Hygiène de l’assassin, 1992
Le Sabotage amoureux, 1993
Légende un peu chinoise, 1993
Les Combustibles, 1994
Les Catilinaires, 1995
Péplum, 1996
Attentat, 1997
Mercure, 1998
Stupeur et tremblements, 1999 (Underkastelsens sötma)
Le Mystère par excellence, 1999
Métaphysique des tubes, 2000
Brillant comme une casserole, 2000
Cosmétique de l’ennemi, 2001
Aspirine, 2001
Sans nom, 2001
Robert des noms propres,2002
Antéchrista, 2003
L’Entrée du Christ à Bruxelles, 2004
Biographie de la faim, 2004
Acide sulfurique, 2005
Journal d’Hirondelle, 2006
Ni d'Eve ni d'Adam, 2007
Le fait du prince, 2008
Le Voyage d'Hiver, 2009
Une forme de vie, 2010
Tuer le père, 2011
Barbe-Bleue, 2012
La Nostalgie heureuse, Albin Michel, 2013
Pétronille, Albin Michel, 2014
Le Crime du comte Neville, Albin Michel, 2015
Riquet à la houppe, Albin Michel, 2016
Frappe-toi le cœur, Albin Michel, 2017.
Les Prénoms épicènes, Albin Michel, 2018.


== Referanser ==


== Eksterne lenker ==
(fr) Offisielt nettsted 
(en) Amélie Nothomb – kategori av bilder, video eller lyd på Commons 
(en) Amélie Nothomb – galleri av bilder, video eller lyd på Commons 
(en) Amélie Nothomb på Internet Movie Database 
(en) Amélie Nothomb på AllMovie 
(en) Amélie Nothomb hos The Movie Database 
(en) Amélie Nothomb på Discogs 
(en) Amélie Nothomb på MusicBrainz 
(fr) Om Amélie Nothomb på biblioweb
(fr) Antéchrista, franskspråklig nettsted om Amélie Nothomb
(fr) Forum Amelie Nothomb, franskspråklig nettsted om Amélie Nothomb
Kbal Spean

Kbal Spean (khmer: ក្បាលស្ពាន hovedbroen) er et område i de sørvestre skråningene av Kulenfjellene i Kambodsja, 25 km fra hovedgruppen av Angkorianske templer og 13 km forbi Banteay Srei. Området er også kjent som dalen med de 1000 lingaer. Det består av en rekke utskjæringer i stein i og rundt Stung Kbal Spean-elven. Motivene for utskjæringene kan grovt deles inn i tre grupper: myriader av lingaer, avbildet som sirlig arrangerte forhøyninger som dekker overflaten av en stein; lingam – yoni-design og ulike hinduistiske mytologiske motiver, inkludert avbildninger av guder og dyr.


== Historie ==
Flertallet av Kbal Speans arkeologiske funn kan dateres til 11- til 1300-tallet. Byggingen av Kbal Spean ble igangsatt av kong Suryavarman I og senere avsluttet av kong Udayadityavarman II.Begrepet dalen med de 1000 lingaer skyldes tilstedeværelse av de anslagsvis tusen lingaene, i form av skulpturer gravd ut i Siem Reap-elvens bredder. Lingaene skulle gjøre vannet i Østre Baray fruktbart og vanne rismarkene i Kambodsja. 


== Referanser ==


== Eksterne lenker ==
(en) Kbal Spean – kategori av bilder, video eller lyd på Commons 
Foto fra Kbal Spean
ngoforum.org.kh Current situation of the Kbal Spean community
Konrad Rokstad

Konrad Rokstad (født 11. februar 1946 i Kristiansund) er en norsk filosof. Han er professor ved Institutt for filosofi og førstesemesterstudier, Universitetet i Bergen.I 1975 tok han magistergraden i filosofi. Siden da har han vært ansatt som amanuensis og filosofilærer ved Universitetet i Bergen.
Fra 1993 og frem til 1996 var han Prodekanus for undervisning ved Det historisk-filosofiske fakultet ved UiB, og har hatt en rekke andre verv ved dem samme universitet. Han er pr 2009 leder av Nasjonalt fagråd for filosofi, og leder for et nasjonalt prosjekt som utvikler Examen philosophicum som fjernundervisning. 


== Referanser ==


== Eksterne lenker ==

(no) Publikasjoner av Konrad Rokstad i forskningsdokumentasjonssystemet CRIStin

(no) Publikasjoner av Konrad Rokstad i BIBSYS